
23 august 1944 


Dacă pentru tinerii născuţi după 1989 ziua de 23 august 
nu înseamnă probabil mare lucru, în mod sigur pentru 
generaţiile „educate“ anterior ea are o serioasă încărcătură 
emoţională. Aceasta în primul rând pentru faptul că la 
acea dată se serba Ziua Naţională a României. Situată 
avantajos din punct de vedere calendaristic, începea cu 
defilarea de rigoare, după care toată lumea ieșea la iarbă 
verde. Parcurile și lizierele pădurilor de la marginea 
marilor oraşe erau înţesate de oameni, mititeii și berea 
erau la ordinea zilei, fanfarele, tarafurile şi grupurile 
folclorice asudau din greu; cu alte cuvinte, tot românul se 
simțea bine. 

Din punct de vedere istoric, s-au împlinit 60 de ani de 
atunci, evenimentele au în continuare o 'semnificație 
deosebită. Trecerea României în ultimul moment de 
partea Naţiunilor Unite a salvat țara de la un mare 
dezastru, prefigurat, de altfel, încă din 1942, după 
pierderea marilor bătălii de la Stalingrad și Cotul Donului. 
De altfel, încă de pe atunci, toți factorii politici din țară au 
sesizat acest lucru, declanșând urgent negocierile pentru 
ieşirea României din război. Din nefericire, cei trei ani de 
război împotriva Uniunii Sovietice, în special „râvna“ 
depusă de armata română în unele bătălii, nu ne-au fost 
iertaţi. Deşi se știa încă din primăvara anului 1944 că zilele 
României sunt numărate, negocierile de armisuţiu s-au 
desfășurat greoi, fie din pricina ezitărilor manifestate de 
mareşalui Antonescu, fie datorită faptului că aliaţii 
urmăreau să pedepsească exemplar România. 


Regele Mihai, 
personajul principal în actul de la 23 august. 





H Lt. col. dr. CORNEL CARP 


Uriaşa concentrare de forțe sovietice pe frontul Iași — 
Chişinău finalizată în luna martie crea perspective sumbre 
pentru armata română, ce putea fi spulberată în câteva 
săptămâni. În acest context, afirmaţia că ieşirea României 
a scurtat războiul cu o jumătate de an nu are nici o 
acoperire. Lovitura de stat de la 23 august nu a fost decât 
un act disperat. În adele împrejurări, comunicatul dat în 
seara acelei zile, prin care se anunța trecerea României de 
partea Naţiunilor Unite, a fost pur și simplul ignorat de 
sovietici. Armata română a fost tratată ca inamic, 
continuând ofensiva de cucerire a ţării. Starea de confuzie 
creată, degringolada în care se intrase evidenţiază clar 


neputința mareșalului Antonescu, depășit total de 


împrejurări. Faptul că se pregătea în seara zilei de 23 
august să se întoarcă de pe front nu i-ar fi asigurat decât, 
poate, un sfârșit tragic, care să încununeze o carieră 
militară de excepție. 

Ezitările sale, faptul că nu a adus suficiente forțe din 
interior care să întărească apărarea pe Carpaţii 
Meridionali și pe mult lăudata linie fortificată Focșani-— 
Nămoloasa-Galaţi au dus trupele Armatelor 3 și 4 care se 
apărau în Moldova în prag de catastrofă. Pe majoritatea 
frontului Iași-Chișinău, raporturile de forțe erau de 20/1 
în favoarea sovieticilor, în condiţiile în care aceștia erau 
susținuți de mii de tancuri, iar armata română nu avea nici 
unul. Această realitate crudă ridiculizează unele legende 
ce mai circulă și astăzi referitoare la invincibilitatea lui 
Antonescu. 

Dimpotrivă, după 23 august a început calvarul armatei 
române. În condiţiile în care armistițiul româno-sovietic a 
fost semnat abia peste trei săptămâni (la 13 septembrie), în 
toată această perioadă marile unităţi care se acoperiseră de 
glorie în cei trei ani de lupte grele au fost în mod 
dezonorant dezarmate de „noii aliaţi“, sovieticii. Martori 
oculari mi-au relatat cum, în Gara Pașcani, sute de ostași 
români dezarmaţi erau îndrumați spre vagoanele pe care 
scria cu cretă Piteşti, Craiova, Ploieşti etc. Bucuroşi că se 
vor întoarce acasă, aceștia urcau în grabă. Înţesate bine cu 
oameni, garniturile plecau apoi în Siberia. Au fost peste 
120.000 de ostași luaţi prizonieri și trimiși în Siberia. 
Dintre aceștia, mai mult de jumătate nu s-au mai întors în 
țară. 

În concluzie, România a fost tratată ca un stat învins. 
Consecințele s-au văzut la Conferinţa de Pace de la Paris și 
ulterior, când în ţară s-a instalat Guvernul comunist. 
Totuși, lovitura de stat de la 23 august a cam încurcat 
planurile rușilor. Aceștia erau pregătiți ca, o dată cu 
intrarea în București (planificată pe 26 august); 
instaleze Guvernul comunist condus de Ana Pauker. Așa, 
agonia a mai durat trei ani, până ce regele Mihai, artizanul 
loviturii de stat de la 23 august, a fost alungat din ţară. În 
memoria părinţilor și bunicilor noștri, a celor peste un 
sfert de milion de eroi căzuți departe de ţară, nu trebuie să 
minimalizăm semnificaţiile acestei zile. 

Câteva aspecte 
din timpul ocupaţiei sovietice 
— 1945-1947 — 


Pactul Ribbentrop-Molotov din 23 august 1939 a permis 
celor: două puteri agresive .să. dinamiteze Europa 
Sistemului Versailles și România a devenit o țintă favorită 
din cauza resurselor semnificative de petrol. 
Contraofensiva româno-germană din 22 iunie 1941 n-a 
făcut decât.să amâne invazia sovietică și în septembrie 1944 
trupele roșii străbăteau deja așezările județului Argeș. Se 
aplică o politică sistematică de jefuire, folosindu-se drept 
acoperire expresia „căutare de trofee”. Convenţia de 
Armistiţiu a „permis exploatarea la sânge a populației 
românești. îp . | să 

Comandamentul Armatei 26 a preluat spre folosință 
clădirea Tribunalului Argeș (32 de camere) în perioada 6 
iulie — 30 august 1945. Atitudinea cuceritorilor ar putea fi 
UȘOr comparată cu cea a celebrilor vandali. Chiar dacă în 
clădire stăteau ofiţeri, geamurile au fost sparte, un tablou 





Rekele: Mihai, comisarul Vîșinski și Lucrețiu Dăiiscanii. 


cu lisus Hristos distrus și jaluzelele rupte. Căldura verii n-a 
ferit uşile sobelor de furia sovieticilor, multe însă 
dispărând fără urmă. Pagubele produse în mai puţin de 
două luni au fost estimate la suma de 2.083.409 lei. Chiria 
a fost apreciată la 1.200.000 lei, iar taxele pentru lumină și 
apă au fost achitate de Prefectura Argeș.” Și cifrele nu 
reprezintă decât efortul făcut pentru o singură unitate de 
comandament. 

„ Sovieticii, profitând de poziţia de forță, au impus grele 
condiţii economice în contul despăgubirilor de război. 


N Prof. IONEL CLAUDIU DUMITRESCU 


Numai în contul articolului 12 din Convenţia de Armistiţiu 
au fost predate, în perioada 22 iunie — 6 noiembrie 1945, 
121 de bovine.” Articolul 11 aduce pentru al doilea an o 
cotă de 1.000 de bovine și 2.000 de ovine. Vitele strânse din 
judeţul Argeș urmau să aibă cel puțin 340 kg în viu, vârsta 
sub șapte ani și glandele de lapte sănătoase. Taurii pentru 
reproducție urmau să aibă în medie 380 kg și cel mult șase 
ani, iar. boii nu puteau să fie mai ușori de 370 kg.” 
Greutatea indicată de specialiștii sovietici era însă greu de 
îndeplinit în condiţiile unei secete prelungite. Autorităţile 
au urmărit cu rigurozitate maximă modul în care cetăţenii 
executau obligaţiile impuse de Moscova. Orice persoană 
care întârzia predarea cotelor era urmărită în justiție 
pentru sabotaj. În această. situaţie s-a aflat locotenent- 
colonelul Ion Gogulescu, ce a predat la Hârtiești (judeţul 
Mut el) un bou, un junc, 1.400 kg fân, 10 kg untură, 7,7 
kg unt şi un.porc.” Cum între 
instituțiile din două judeţe era o 
proastă comunicare, ofițerul a fost 
acuzat de sabotaj. Abia la 2 iunie 
1946. s-a hotărât. MEU ȚARA la 
urmărirea în justiţie.” 

Uniunea Sovietică a aspirat 
deosebit. de eficient produsele 
agricole existente pe piaţa 
românească și, în condiţiile unei 
secete extrem de severe, au început 
să crească prețurile și să bântuie 
spectrul foametei. Dacă în 
noiembrie 1945 o masă la cantină 
costa 350 de lei, în ianuarie 1946 se 
ajungea la 374, dar în februarie și 
| martie se atingeau cotele de 701 şi 
| 817 lei.” În ianuarie 1946, Oficiul 
| Economic județean considera că 
| „populaţia orașului Piteşti este 
amenințată să rămână fără pâine“.” 
Seceta din 1945 a agravat situaţia 
| alimentară. Un ou ajunsese - 

ianuarie 1947 la 5. 000 de lei, un anii 
de lapte se vindea cu același preţ, dar carnea era un produs 
de lux (18.000 sau 20.000 lei/kg), iar untul era de neatins 
(70.000 lei/kg). Reprezentanţii P.N.P. din Pitești 
considerau că de vină pentru această situație sunt sătenii 
din localităţile învecinate. „Speculând fără nerușinare și în 
mod fățiș, aceștia nu contribuie decât la jefuirea 


- continuare în pagina 4- 

funcţionarilor, pensionarilor și tuturor celor cu venituri 
fixe, la o adevărată operă de asasinare a bătrânilor, a 
copiilor noştri, cari, lipsiţi de alimente, mâine nu vor fi 
decât elemente debilitate, pradă cu cea mai mare ușurință 
bolilor și urmărilor lor.“ Se cereau „stârpirea și afișarea 
delincvenţilor spre a fi cunoscuţi și de public“.” Era, 
evident, o analiză unilaterală și fără studierea cauzelor 
reale. "Ţăranii se aflau într-o situație disperată, inflația și 
impozitele aducându-i la sapă de lemn. Bolile și foametea 
făceau ravagii, mortalitatea sporind la valori greu de 
închipuit pentru ani de pace. 

Starea de spirit a populaţiei era „agitată datorită 
greutăților zilnice de neînlocuit ivite prin scumpirea 
excesivă a articolelor de primă necesitate și a speculei“.” 
Orice mărire de salarii atrăgea imediat o scumpire a 
mărfurilor. Nici situaţia jandarmilor și militarilor nu era 
foarte bună. Nu existau suficiente haine'”, iar 
încălțţămintea era complet uzată. Apropierea celebrelor 
„alegeri libere“ din 19 noiembrie 1946 a adus o creștere 
consistentă a salariului și se promitea un sprijin total 
pentru Guvernul Groza." Situaţia a revenit la normal după 
victorie. Subofiţerii au ajuns să umble cu picioarele goale 
sau cu bocanci rupţi. Nici salariile nu mai erau distribuite 
la timp.” Erau și insuficiente pentru că în primăvara lui 
1947 preţurile au explodat. Se vorbea, în taină, că Guvernul 
a măsluit alegerile, dar astfel de discuţii erau riscante într-o 
epocă în care delaţiunea începea să fie la mare modă. 











Populaţia orașului Piteşti s-a aflat, între anii 1944 și 
1947, sub povara ocupaţiei sovietice și autorităţile locale, la 
indicaţiile Guvernului Groza, au îndeplinit orbește 
condiţiile de armistițiu. Foametea şi bolile au profitat 
pentru a ridica tributul de vieți omenești. A fost cea mai 
neagră perioadă din istoria contemporană a urbei de pe 
Argeș. 





Note 

1) Arhivele Naţionale, Direcţia Judeţeană Argeș, fond 
Prefectura județului Argeș, dos. 122/1946/f. 14 v. 

2, A.N., DJ]. Ag., fond Primăria orașului Piteşti, dos. 
9/1946, f. 134. 

3. Ibidem, f. 135. 

4. Ibidem, f. 77. | 

5. Ibidem, £. 76: Înur-o situaţie asemănătoare. s-a aflat și 
cetățeanul Petre Petrescu, dar vitele fuseseră predate în 
comuna Leicești (ibidem, f£. 80). Sunt doar două exemple 
din miile de procese intentate pentru sabotaj. 

6. Ibidem, dos. 8/1946, f. 147 și 147 v. 

7. Ibidem, dos. 1/1946, f. 115. 

8. A.N., D.]. Ag,., fond Prefectura județului Argeș, dos. 
99/1947, f. 1 şi 2 (P.N.P. = Partidul Naţional Popular). 

9. A.N., D.]. Ag., fond Legiunea de Jandarmi Argeș, dos. 
2/1947, f. 33. 

10. Ibidem, f. 133. 

11. Ibidem, f. 214. i: 

12. Ibidem, f. 358. 





' Ana Pauker, în vremea 
în care tot românul știa că 
„Ana, Luca şi cu Dej/ 
Bagă spaima în burgheji. 


a 24 noiembrie 1927, din cauza unei laringite 

infecțioase, a încetat din viaţă — în vârstă de 63 de 

ani - lon I.C. Brătianu, fost președinte al PNL, fost 
deputat în Parlamentul României, fost de mai multe ori 
ministru și de cinci ori prim-ministru. 

Nu voi evoca aici personalitatea lui Ionel Brătianu omul 
politic, diplomatul sau omul de stat european, ci voi zăbovi 
în câteva cuvinte asupra lui lonel Brătianu cetăţeanul 
român născut la Florica în 1864. 

În casa bătrânului Brătianu, copilul Ion I.C. Brătianu a 
avut prilejul să cunoască una dintre cele mai minunate și 







140 DE ANI 


LUIION 
I.C. BRĂTIANU 


mai nobile deprinderi omenești: valoarea observaţiei. A 
fost o copilărie generoasă în care preocupările cu rost 
alternau cu poezia infiltrată în familie, de o splendidă 
ereditate şi de frumuseţea nespusă a plaiurilor românești. 
Studiile secundare şi le-a făcut la Liceul Sfântul Sava din 
București, tatăl dorind ca fiul său să fie întru toate un 
produs al pământului românesc. Dar pentru că în 
București nu exista atunci Școala Politehnică, este nevoit 
să urmeze studiile universitare la Paris la Politehnică și 
Școala de Poduri și Şosele, devenind inginer, deși marea 
lui pasiune o constituiau cercetările și studiul istoriei. A 
abandonat științele istorice și s-a îndreptat către ştiinţele 
tehnice pentru a fi pe placul tatălui său, care dorea să dea 
copiilor o pregătire tehnică. Ionel Brătianu s-a remarcat ca 
strălucit student al Politehnicii pariziene, afirmându-se în 
Corpul tehnic ca un element de valoare. 

La vârsta de i3 ani (în 1877), în timpul Războiului de 
independenţă, Ionel îl însoțește pe tatăl său pe front, deși 
era un copil. Armata română, bombardată de artileria 
turcească, avea ordin să nu răspundă. În calitatea lui de 
ministru de Război, Ionel Brătianu dă ordin ca artileria 
română să deschidă focul. De la primele lovituri, artileria 
inamică este redusă la tăcere. Ionel este martor la această 
scenă istorică. Este prezent când armata română deschidea 
un nou capitol în istoria neamului, însemnând reînvierea 
gloriei noastre militare, scuturarea jugului turcesc, precum 
și preludiul unităţii naţionale teritoriale. Asemenea scene 
și momente de importanţă istorică nu se uită niciodată. 

Nu avea nici 13 ani când I.C. Brătianu îi încredinţează 
unele îndatoriri de mare răspundere. Copiii lui lon 
Brătianu erau singurele persoane (în afară de Eugen 
Carada) care erau în posesia dicționarului cifrat al 
primului-ministru. Când regele Carol 1 află acest lucru din 
gura ilustrului său sfetnic, rămâne încremenit de uimire. 
La exclamația suveranului că „nu sunt decât niște copii”, 
Ion Brătianu îi răspunde că „de nimeni nu sunt mai sigur 


DE LA NAȘTEREA 

„ca de ei”. In acest chip, tatăl a știut să folosească cele mai 


nimerite mijloace pedagogice pentru educaţia copiilor săi. 

Nici în timpul studiilor de la Paris Ionel nu scăpa de 
supravegherea tatălui său. Pentru vina nesemnificativă de 
a se prezenta la internat cu o întârziere de o zi, el şi-a atras 
din partea lui I.C. Brătianu o mustrare din cele mai aspre. 
Motivele invocate de fiul său pentru ușurarea vinovăţiei 
treceau în ochii bătrânului drept semne de slăbiciune. Nu 
putea concepe ca din pricina oboselii (făcuse drumul de la 
București la Paris în tren, timp de trei zile și trei nopți) și 
de dragul odihnei să lipsească cineva de la datorie. Sub 


Cică ln înu p 






nici un chip nu înțelegea să tolereze asemenea atitudini 
din partea copilului său. | 

De altfel, mama sa, Pia, fusese cea care le-a inspirat 
copiilor răbdarea de a privi și putinţa de a medita cu 
seriozitate asupra acțiunilor pe care le vor înfăptui mai 
târziu, lucru menționat aproape în toată corespondenţa 
familiei. lată ce-i scria Pia fiului său Ionel la Paris referitor 
la rezultatele sale şcolare: „Sunt tineri care trec oricum, 
nefiind angaţați ca tine, adică nepurtând un nume ca al 
tatălui tău și pe care şi l-a făcut singur numai prin forța de 


- continuare în pagina 6 - 

- urmare din pagina 5 - 
caracter ce a avut; așadar tu, purtându-l, ești ținut a-l ţine 
în onoare până când va veni ocazia ca să te distingi și prin 
tine. De astă dată te poți distinge prin studiile ce vei face; 
'mai târziu, prin altele. Mijloacele intelectuale ie ai, numele 
îl ai, prin urmare atârnă de tine, de insistența ce vei pune 
și de lucru...” 

Numele pe care cu recunoștință l-a purtat și despre care 
îi vorbea mama sa a apăsat greu pe umerii marelui om de 
stat Ionel Brătianu: în seara zilei de 31 decembrie 1921, 
aflat în casa de la Florica, îi scria Sabinei — fără a se bucura 
de petrecerea Revelionului: „Și tot astfel gândul m-a dus de 


la trecut și de la prezent Ia viitor și în ajunul Anului Nou 


m-am cutremurat în fața acelor ce ne așteaptă”. 

El nu era îngrijorat de amenințările și ura vrăjmașilor, ci 
resimțea foarte greu răspunderea care îi revenea: „Când 
m-am supus altora și am renunțat la hotărârea de a nu mă 
înhăma la noi datorii de asemenea gravitate, am socotit că 
se cuvine ca orice jertfă pentru țară... ” 


d 


ELE; 


Dar lonel era o fire iubitoare, sensibilă și duioasă. 
Tânărul care se ocupa cu cifrele și mecanica era în stare să-i 
înveselească pe toți ai casei cu răvașele lui glumeţe 
compuse de el cu prilejul diverselor petreceri. Știa să 
găsească pentru fiecare cuvântul potrivit care să stârnească 
veselia, fără să producă supărare sau jignire. 

Ca o paranteză, se știe că Ionel avea talent la versificație. 
Cred că nu e de prisos a transcrie aici epigrama pe care i-a 
făcut-o la Paris poetul Cincinat Pavelescu în 1919: 

, 

„Ca să rămâi poetul cel mai mare 

Nici n-ai nevoie versuri să mai SCTil, 

Căci poezia dacă e creare 

Noi am făcut poeme la întâmplare, 

Tu — epopeea Marii Românii. “ 


„Marelui Ion I.C. Brătianu” 
(care se îndeletnicea și cu versuri la Florica) 


m LENUȚA STANCIU 


e 

BRĂTIENII ȘI REFORMELE 


DE INTERES LOCAL ȘI NAŢIONAL 





Constituirea României moderne a reprezentat un 
miracol, ea fiind realizată în împrejurări complicate, în 
cursul câtorva generaţii. Modernizarea, strângerea 
românilor la un loc în cadrul unui stat nu au reprezentat 
daruri venite dinafară, ci dobândite prin sârguinţa si 
jertfele românilor înșiși. Dar nu puţină a fost contribuția 
dată acestor procese de unele personalități marcante. 
Printre acestea se numără și câteva remarcabile figuri 
aparținând familiei argeșene a Brătienilor: Ion C. 
Brătianu, Dumitru Brătianu, lonel Brătianu. 

De la Ion Brătianu datează în România o politică 
externă, o politică economică, o politică comercială, una 
socială și una financiară; el a dat un avânt imens activității 
naționale; întregul stat a căpătat o impulsiune nouă și 
necunoscută. Au fost create așezăminte noi, puternice, 
școlile s-au înmulţit, au fost înfiinţate Banca Naţională, 
casele de economii, creditele rurale, urbane și agricole. 
Regularea finanțelor statului și echilibrarea bugetului, 
administrarea onestă și inteligentă a averii publice, 
dezvoltarea căilor ferate sunt opera lui Ion Brătianu. 
Munca lui a fost continuată de fiul său, marele om politic 
Ion I.C. Brătianu. Acesta a inițiat o serie de proiecte și 
reforme de interes local și naţional. 


LEGEA ÎNVOIELILOR AGRICOLE 


Frământările din primăvara lui 1907 au ridicat mari 
probleme. P.N.L., chemat la cârma ţării, a înţeles că 
trebuie înlăturate cauzele ce au dus la înrobirea muncii 
ţărăneşti și care au ridicat agresiv o clasă socială împotriva 
alteia. Era necesară o lege care să ducă la îmbunătăţirea 
stării ţăranilor noștri. 

Astfel, Legea învoielilor agricole este adusă în discuţia 
Adunării Deputaţilor în ședința din 11 decembrie 1907, cu 
o expunere de motive semnată de Ionel Brătianu: 

„Domnilor, o situaţie grea este înaintea noastră; 
pricinile revoltei au fost mentalitatea ţăranului, adică 


educațiunea lui din punct de vedere social și economic, și 


starea lui materială.” 

Legea prevedea intervenţia statului în stabilirea și 
definirea raporturilor dintre clasele sociale care erau ostile 
unele față de altele, libertatea reală a învoielilor prin 
înființarea izlazurilor comunale, muncile agricole trebuiau 
contractate în limitele prețurilor normale ale momentului 
ȘI locului. 


LEGEA DE ORGANIZARE 
A COMUNELOR RURALE 


O altă problemă ridicată de mișcările țărănești de la 
1907 era cea a organizării comunelor rurale. Prin lege se 
propunea a lua primarului atributele de stat şi îi se lăsau 
doar îndatoririle comunale; se înlocuiesc vechii inspectori 
comunali prin administratorii de plasă și se înfiinţează 
notarul comunal. 

În ședința Senatului din 21 februarie 1908 această lege 
a fost luată în discuţie după ce s-a dat citire proiectului 


BN RUXANDRA PRODAN 


însoțit de expunerea de motive a ministrului de Interne 
Ionel Brătianu: 

„Domnilor senatori, această lege ne-a fost impusă de 
necesitatea reală de a adapta mai bine aparatul 
administrativ la niște nevoi pe care le resimţim cu toţii.” 


INAUGURAREA LINIEI FERATE 
PITEȘTI — CURTEA DE ARGEȘ 


În ziua de 20 noiembrie 1897 s-a făcut inaugurarea 
liniei ferate Pitești — Curtea de Argeș în prezenta lui Ionel 
Brătianu, ministrul lucrărilor publice, a lui Anghel Saligny, 
directorul general al C.E.R., a inginerului Elie Radu, al 
cărui serviciu de studii și construcţii a întocmit planurile 
acestei linii, și în prezența autorităţilor locale și a unui 
numeros public. Linia nu era deplin terminată; mai erau 
de așezat câteva poduri metalice și de făcut balastarea 
definitivă a liniei. În Gara Curtea de Argeș s-a oficiat la 
sosirea trenului un serviciu religios, după care a urmat 
discursul lui Ionel Brătianu: 

„Calea ferată pe care o inaugurăm va da valoare 
bogățiilor munţilor Argeșului și va activa astfel 
producțiunea lor. Populaţiunea acestor munți, generoasă 
și românească, va lua un nou și însemnat avânt. Drumul 
pus acum în circulaţie îngăduie oricui un pelerinaj scump * 
tuturor inimilor românești. 

El le apropie de vechea și nobila Dvs. Cetate, de 
admirabilele sale monumente de artă și de pietate. 

Mai adânc însă și mai religios nimeni decât mine nu 
poate fi mișcat de vederea acestor locuri. Ele redeșteaptă 
în inima mea, o dată cu gloria vremurilor de demult, și o 
emoțiune mai intimă, căci în ele stă leagănul părintesc și 
stau atâtea rămășițe scumpe familiale. ” 

La 27 aprilie 1898 s-a discutat în Cameră proiectul de 
lege pentru construirea căilor ferate de interes local. La 
intervenţia lui N. Fleva, Ionel Brătianu răspundea: 

„În majoritatea cazurilor, liniile paralele sunt acelea 
care fac concurenţă și care trebuie rezervate. Dar s-a mai 
zis: de ce ați rezervat linia Pitești — Giurgiu și nu Titu — 
Giurgiu? Cu această ocazie, domnul Fleva a citit un nume 
care mie mi-e drag, dar pe care nu mă așteptam să-l aud, 
căci nu văd care ar fi avantajul de a merge de la Florica 
prin Pitești la Giurgiu, în loc de a trece prin Titu. Am 
prevăzut însă Pitești — Giurgiu fiindcă avem linia Curtea de 
Argeș — Sibiu, care va deservi nu numai regiunile ce le 
străbate, dar va deveni și o linie internațională. “ 


„ISTORIA NEPĂRTINITOARE, CEA CARE PURCEDE 
DIN MINTEA ȘI INIMA UNEI NAȚIUNI ÎNTREGI, VA 
PĂSTRA ÎN LITERE NEȘTERSE MEMORIA CELOR 
CARE ȘIAU PUS NUMELE ÎN CAPUL TUTUROR 
ACTELOR MARI NAŢIONALE ȘI POLITICE ALE 
RENAȘTERII ROMÂNIEI: BRĂTIENII, “ 

(Mihail Kogălniceanu) 

Se afirmă cu tărie că presa reprezintă a patra putere în 
stat. 

Ieri ca şi azi, ziarele sunt folosite cu abilitate după un 
termen avansat de psihologie în manipularea maselor. 
Procedeul capătă valenţe semnificative dacă este uzitat de 
serviciile de informaţii. 

În anul 1913, indiferent de care structură cu atribuţii 
informative ar fi fost vorba și indiferent cărei ţări ar fi 
aparținut sistemul informaţional, manipularea maselor cu 
ajutorul mass-media scrise nu reprezenta un procedeu atât 
de avansat şi mai cu seamă nu era prioritar când era vorba 
de denigrarea unei personalități sau de crearea unei 
imagini utopice vizavi de altă entitate publică. 

Gazeta Bucureștilor, cel puţin din datele disponibile în 
arhive până în acest moment, nu slujea interesele unei 
structuri informative și ca atare nu avea un motiv pentru a 
prezenta realitatea altfel decât era. 

Întrucât autorul articolului referitor la lonel Brătianu 
nu este cunoscut, nu putem preciza coloratura politică ce 
a determinat apariţia comentariului în jurnalul respectiv. 

lată cuprinsul: „De ce a ajuns omul acesta (Ionel 
Brătianu — n.n.) atât de sus în ierarhia românească e 
aproape o enigmă. Talent nu are, cultura îi lipsește, de 
muncă nu e capabil. Explicaţia stă poate în completa 





Ionel Brătianu (1882) | 





m prof. MIHAELA ORJANU 


secetă de oameni a Partidului Liberal. Mărunţeiui din acest 
partid se agitau și aveau trebuință de un conducător. Tot 


aşa şi broaștele și-au ales un rege” 


Să cunoaștem și alte puncte de vedere referitoare la 
personalitatea lui lonel Brătianu... 

La data de care vorbim, diplomaţia secretă era la liră 
în epocă, fapt care îndreptățește plasarea legaţiilor și a 
reprezentanțelor diplomatice în fruntea comunității 
informative. 

Profesioniştii domeniului susțin că „diplomaţia și 
serviciul secret se împletesc în modul cel mai strâns; ele 
curg uneori pe albia aceluiași departament”. 

În preajma declanșării primului război mondial, agenţii 
români de Ja legaţiile din capitalele în care erau acreditați 
îi informau zilnic direct pe reprezentanții Guvernului 
român, aflat la Sinaia, despre mersul evenimentelor. 
Elocvente în acest sens sunt mărturiile“ lui I.G. Duca: „De 
dimineața până seara stăteam la Castelul Peleș în camera 
rezervată acolo primului-ministru împreună cu mulți 
colegi, de obicei Victor Antonescu, Constantin Angelescu 
și Sebastian Radovici, așteptam ştirile. Zeci de telegrame 
soseau la fiecare moment de la agenţi, de la legaţiile 
noastre de pretutindeni, bietul Constantin Brătianu 
ameţise cifrând și descifrând. 

lonel Brătianu venea și ieșea. 

Stătea ceasuri întregi jos cu regele Carol, apoi urca sus 
la noi, era frământat cum cred că nu lam mai văzut 
niciodată de atunci. Treceau prin alternative de speranță și 
descurajare”. 

Oamenii politici de frunte ai țării care în trecutele 
guvernări îndepliniseră misiuni diplomatice sau se aflaseră 
chiar în funcţia supremă a diplomaţiei românești 
continuau să întrețină legăturile create, procedând la 
primirea unor date și informații de strictă confidenţialitate 
ce interesau autoritățile statului. 

Îndeosebi, șefii celor două partide politice, liberal și 
conservator, reprezentau „eminenţele cenușii“ ale 
diplomaţiei secrete. 

Ionel Brătianu fusese inițiat în tainele diplomaţiei 
secrete de tatăl său, Ion C. Brătianu, prin intermediul 
căruia aflase de existenţa tratatului secret din 1883 dintre 
România și Puterile Centrale. 

Același Ionel Brătianu, în vreme ce deținuse interimatul 
Ministerului Afacerilor Externe, în 1902, se implicase 
alături de alţi agenţi ai diplomaţiei secrete românești 
într-un ingenios joc operativ, de mare fineţe, prin care s-a 
reușit recuperarea de la Budapesta a unor documente de 
o deosebită importanţă pentru apărarea ţării. Este vorba 
despre planurile fortului militar Jilava care fuseseră 
sustrase și vândute de chiar autorul lor, arhitectul Szoke 
Ferencz. 

Imediat după preluarea prerogativelor de președinte al 
Consiliului de Miniștri, în ianuarie 1914, Ionel Brătianu 
primea direct telegramele confidenţiale și se consulta cu 
regele cu privire la măsurile ce trebuiau luate.” 

În perioada neutralității, a campaniilor armatei 
române, dar și a tratativelor de la Paris, Ionel Brătianu s-a 
aflat mai tot timpul în spatele multor acţiuni secrete, așa că 
nu vom insista asupra lor. 

Pentru a nu crea suspiciuni inutile în rândul 
potenţialilor inamici, s-au întreprins și „acțiuni speciale“ 
din partea diplomaţiei secrete de la Bucureşti, atât de bine 
acoperite încât seamănă cu ceea ce teoreticienii de azi în 
domeniul „intelligence“-ului numesc „dezinformare” sau 
inducerea în eroare a adversarului potenţial și a 
vânătorului de indiscreţii. 

De reținut eforturile primului-ministru Ionel Brătianu 
de a menţine tratativele cu reprezentanții diplomatici ai 
Antantei întrucât cadrul strict secret nu se putea 
concretiza decât printr-un joc abil”, aspect sesizat, de altfel, 
de martorii oculari ai vremii. 

Astiel, Ionel Brătianu îi asigura în surdină pe fiecare în 
parte: lui Take Ionescu și Nicolae Filipescu (francofili) le 
șoptea „intrăm”; lui Alexandru Marghiloman (filogerman) 
îi zâmbea cu replica „nu aveţi grijă, stăm neutri”; 
ministrului Germaniei îi declara că „e cu Germania”, iar 
celui francez îi șoptea „așteptăm momentul potrivit”. 

Chiar și Raymond Poincar€, preşedintele Franţei, 
exasperat de bizanuinismul premierului, s-a exprimat cu o 
ușoară ironie: „D-nul Brătianu priveşte către cele 4 puncte 
cardinale și îi pare rău că nu sunt decât patru”. 

Declaraţiile, gestica și starea de spirit a lui Brătianu erau 
greu de înțeles chiar și pentru cei mai apropiați 
colaboratori ai săi. 

I.Gh. Duca mărturisește că „supărarea lui (|. Brătianu — 
n.n.) era prefăcută și cine ştie ce combinaţie urmărea el 





atunci sau ce impresie voia să dea. În această privinţă avea 
subtilităţi infinite şi rămâne și azi insondabil”"”. 

Oare cine să fi avut dreptate în privința lui Ionel 
Brătianu? Autorii articolului din Gazeta Bucureștilor sau 
personalitățile apropiate lui? 

RĂSPLATĂ ÎN ISTORIE 


La pomenirea lui Ștefan cel 


Erou plin de lumină, el e menit 

Pe soclul ce-l vede să sape al său nume 
Și să răspândă raze pe secoli viitori... 
Fiinţă de-o natură gigantică, divină, 

EI e de-acei care istoria se 'nchină.* 


Întreaga suflare românească se închină azi la popas de 
amintire a Eroului care a sporit cu anii săi cei mulţi, anii 
nesfârșiți ai Moldovei, ai "Țării Românești. 

EI și-a înscris numele cu litere de aur în Istoria Ţării și a 
Creştinătăţii, prin luptele susținute și biruințele dobândite 
în apărarea idealurilor de libertate ale Românilor și 
deopotrivă ale popoarelor Europei, care pășeau, prin 
Renaștere, spre civilizaţia modernă: 

„Toate gurile te numesc și toți într-un gând prea mult te 
laudă”, îi scria Papa Sixt al IV-lea al Romei, după marile 
sale  învingeri asupra otomanilor, şi-i trimitea 
binecuvântarea și titlul de Atlet al lui Hristos, sabia-simbol 

Costin Petrescu: Epoca strălucită a lui Ștefan cel Mare. În fața Cetății | 


Suceava, Marele Voievod, înconţurat de curtea și ostașii lui, primește din 
partea Papei Sixt al IV-lea spada de atlet (apărător) al Creștinătăţii. (Din 
pliantul inaugurării Marii fresce, 26 mai 1938.) 





Mare şi Sfânt 


= prof. OCTAVIAN UNGUREANU 


al luptei drepte, și-l asigura de sprijinul Sfântului Scaun. 
Era epoca tristă de după cucerirea Bizanțului (1453) de 
către Mohamed al Il-iea, care-și ridicase cortul în Cornul 
de aur şi trecea de la ameninţări la fapte, înrobind 
Balcanii, cărora le-ar fi “urmat Ţările Românești și ale 
întregii Europe. Astea erau vremurile dramatice în care 
cârmuiau Ștefan cel Mare în Moldova și Vlad Țepeș în 
Muntenia. 

Cea dintâi acţiune de apărare a Moldovei, întreprinsă 
după aclamarea sa pe Câmpia „La Direptate” din 14 aprilie 
1457, lângă Suceava, a fost îndrăzneața bătălie de 
respingere a tătarilor pe Nistru, la Lipinţi. lar spre lauda 
lui Dumnezeu, Ștefan sfinți Mănăstirea Putna, pe care și-a 
ales-o şi ca loc de veci, când urma să se împlinească sorocul 
(2 iulie 1504). 

A fost însă o bătălie pierdută - la Războieni - devenită 
biruință - la 26 iulie 1476. 






„Era o înfrângere din acelea ce rămân înscrise în cărţile 


de istorie ca fapte de glorie."** Aici se încadrează și. 


legenda lui Dimitrie Bolintineanu, poetul și prozatorul 
revoluționar de la 1848, cu „Muma lui Ștefan cel Mare”. 

Astfel, Ștefan, înfrânt în luptă, rănit și deprimat, bate la 
poarta Cetăţii Sucevei. Tânguirea de primire nu are însă 
ecou în sufletul Oltei-Maria, muma lui din dinastia 
Basarabilor munteni, având în minte și-n inimă cultul că 
viața fără libertate e zadarnică. Așa că fiul este repudiat, 
apostrofat și îndemnat: 

Apoi tu aice fără trebuință 

Nu poți ca să intri cu a mea voinţă. 

Du-te la oștire, pentru ţară mori 

Și-ți va fi mormântu 'ncoronat cu flori! 

Figura lui Ștefan apare, în viziunea pașoptistului 
Bolintineanu, măreață, un adevărat model în înţelegerea 
dramatismului în moimente de cumpănă, dar şi hotărârea 
și cutezanța în depășirea pericolului de a pierde totul. 
Eroul își vine în fire, 

„„„5e întoarce și din cornu-i sună. 

Oastea lui zdrobită de prin văi s'adună. 

Lupta iar începe... dușmanii zdrobiți 

Cad ca niște spice de securi loviți. 

Avea autoritatea învingătorului şi discuta de la egal la 
egal cu mărimile epocii. Când a câștigat bătălia de la Baia 
(1467), i s-a adresat regelui Matei Corvin al Ungariei: Să-i 
dai drumul din închisoare fratelui meu Vlad! (Țepeș) *** 

Bat clopotele la Putnal Pelerinajele continuă de la 
începutul anului 2004, vestind prin dangătul lor marea 
pomenire a Domnului, Voievodului și Atletului lui Hristos 
care a înnobilat Românimea cu luminile gândirii sale și 
îndrăzneala, cu limpezimea judecății, cu biruinţele sale 
strălucite, cu evlavia credinţei și iubirea de Neam și Ţară, 
ca să înțelegem noi azi. trecutul de glorii al înaintaşilor, în 
apărarea gliei străbune, a numelui de Român venind de la 
tatăl Traian și Muma Dacia Felix. 


| dar Voievodului, simbolizând lupta popoarelor Europei | 


| profilează siluetele ecvestre ale lui Ștefan cel Mare și Vlad 
Ţepeş sugerând pe Domnitorul Ţării Românești (1456- 


| asasinul tatălui său Bogdan II. 

pătrați, 1934-1938), celebrul pictor piteștean Costin 
Petrescu ni-l prezintă pe Ștefan cel Mare în toată măreția 
personalităţii sale de excepție în Istoria Românilor. Ceea 
ce-l fixează în această frescă naţională și europeană 
deopotrivă, este momentul înmânării spadei trimise în | 










împotriva năvălitorilor otomani, ca semn de 
recunoaștere a contribuţiei lui Ștefan al Moldovei la 
apărarea întregii Creștinătăţi. Legenda la momentul 
festiv este scrisă de însuși Costin Petrescu și avizată de 
Nicolae lorga, regăsindu-se și în cortegiul istoric al 
comemorării a 400 de ani de la moartea lui Ștefan cel 
Mare. Înaintea eșalonului de luptători ai Creștinătăţii, se 











1462) însoțindu-l pe tânărul Domnitor al Moldovei, cu 
oaste, până la Câmpia „La Direptate“, unde Ștefan a fost 
aclamat Domn (1457-1504). Costin Petrescu dovedeşte 
cum [epeș sprijinea cucerirea Tronului Moldovei, de 
către fratele său de suflet, înlăturându-l pe Petru Aron, 











* V, Alecsandri, Dumbrava roșie, în Convorbiri literare, 
nr. 7-9, 1904, anul XXXIII. 

** Dimitrie Onciul, La ziua de 2 iulie (1504-1904), în 
Convorbiri literare, Bucureşti, iulie-august-septembrie 
1904, p. 618. 

*** Ca membru al Societăţii Române pentru 
Răspândirea Științei și Culturii, călătoream în 1963 în 
Ungaria pentru documentare la societatea de profil din 
Budapesta. Și făcând o deplasare pe malul drept al 
Dunării, aproape de Viena, am contemplat turnul Cetăţii 
Vișegrad unde a fost deținut Vlad Țepeș, arestat la Brașov 
în 1462, de Matei Corvin. 

MONEDE DIN VREMEA 


LUI ȘTEFAN CEL MARE 
ÎN PATRIMONIUL ARGEȘEAN 


Bi cercetător științific ROMEO MASCHIO 








Ca şi în cazul "Țării Românești, Moldova s-a constituit ca stat feudal din unirea 
organizaţiilor politice existente în cadrul acestei provincii. 

Centralizarea statului Moldova, ca formaţiune politică, a fost posibilă doar din 
momentul îndepărtării dominației tătarilor, extinsă la răsărit de Carpaţi în urma 
marii invazii din anul 1241. Organizată la început ca o marcă militară, sub 
suzeranitate ungurească, Moldova obține independenţa prin acţiunea 
voievodului Bogdan. Astfel, pe la 1359, noul stat românesc de la est de Carpaţi 
rupe legăturile de vasalitate cu Regatul Ungar. 

Ca și "Ţara Românească, Moldova nu a emis monede proprii de îndată ce a 
obținut independenţa. A fost necesară, mai întâi, o perioadă de consolidare 
economică, politică, administrativă, pentru a putea fi exprimat acest drept 
regalian al voievodului. 

Primele monede au fost bătute de domnitorul Petru 1 Muşat (1373-1392), 
începând cu anul 1377. Ca etalon s-a adoptat argintul, iar ca sistem monetar poz 
groșul. Baza metrologică a fost influenţată atât de unitatea ponderală, probabil pie! 
adaptată local, a măsurii cunoscute în coloniile italiene de la Caffa, Licostomo și IN ata 
Chilia, sub numele de sommo, cât şi de sistemul folosit de marele centru urban Dl 
Liov — Lvov (groși și jumătăţi de groși), oraș care avea strânse legături economice 
cu Moldova. | 

Activitatea monetară a Moldovei a fost intensă, urmașii lui Petru I Mușat | 
extinzând scara valorilor sistemului monetar. Alături de monedele de argint, s-au h 
bătut și monede din billon (argint cu multă aramă), de bronz sau chiar de aur. | 

Deși au avut o arie largă de circulaţie, monede moldovenești sunt puține în 
posesia unor instituţii sau particulari din zona Argeșului. 

Muzeul Judeţean Argeș deţine, printre altele, o monedă de jumătate de groș, 
anepigraf (fără legendă), bătută de Ștefan cel Mare. Sub domnia lui s-au emis 
groși și jumătăţi de groși din argint în sistemul creat prin reforma monetară din 
a treia domnie a lui Petru al ill-lea Aron. | 

Emisiunile lui Ştefan cel Mare se încadrează în două tipuri. Moneda 
menţionată face parte din al doilea, acestea fiind emise între anii 1480 și 1504, 
având pe avers capul de bour, iar pe revers o cruce dublă, cele două elemente 
heraldice fiind însoţite de diverse atribute (rozetă, semilună, stea). 

Emise în monetăria Sucevei, monedele bătute de marele voievod al Moldovei 
reflectă stabilitate în viaţa economică, iar execuţia lor se încadrează între înaltele 
realizări artistice din perioada acelei domnii. Socotim informațiile interesante 
pentru iubitorii de istorie și mai ales pentru cei ai epocii lui Ștefan cel Mare, mai 
ales acum, în anul 2004, când se comemorează 500 de ani de la trecerea în 
eternitate a marelui voievod. 

Viaţa unui român 
din secolul al XIX-lea: 


MAIORUL CONSTANTIN PRUNCU 


m prof. ELENA ROTARU, prof. VASILE NOVAC 


Auzim adesea, cu toţii, în mediile în care ne trecem 
existenţa, oameni obișnuiți care, povestind episoade din 
viaţa lor, conchid invariabil cu aceeași formulare: viața mea 
este un roman! 

De cele mai multe ori, zâmbim cu condescendențţă, 
uneori însă, episoadele relatate de unul sau altut ne rămân 
multă vreme în memorie prin ineditul lor, lipsindu-le doar 
naratorul de talent care să le transpună în romane. 
Scriitorul îşi poate folosi întreaga fantezie și întregul talent 
pentru a broda pe niște date concrete. În cazul istoricilor 
este suficient, adesea, să consemneze pam 
niște fapte reale din viața unor | 
personaje şi acestea să impresioneze | 
aproape cât un roman. 

Facem această apreciere în hu, 
cunoștință de cauză — noi înșine | 
fiind impresionați de bogăţia 
evenimentelor din viața unui om | 
obișnuit, trecut în lumea umbrelor, 
la începutul secolului XX -—, fără ca |ăg 
numele său să iasă din anonimat nici 
în timpul vieţii, nici mai târziu, în 
posteritate. 

Este vorba de maiorul Constantin | 
Pruncu, născut la 15 octombrie fi 
1835, la Focşani, districtul Putna. 
L-am ales pe el dintre mulți alți 
români ai secolului al XIX-lea tocmai 
pentru contrastul dintre anonimatul 
în care a trăit și a murit și bogăția 
faptelor eroice săvârșite. Nu are 
pent u această alegere nici măcar 

„scuza” că ar fi argeșean, cel mult putem să regretăm că un 
asemenea erou nu face parte din pleiada argeșenilor care 
au participat în campaniile războinice din cea de-a doua 
jumătate a secolului al XIX-lea. 

Desigur, și epoca în care ne naștem are un rol important 
în cursul vieților noastre. Așa a fost și în cazul maiorului 
Constantin Pruncu. 

Secolul al XIX-lea în care el s-a născut a fost definit de 
mulţi istorici, pe drept cuvânt, „secolul renașterii 
româneşti”, având în vedere marile evenimente ce au avut 
loc în anii 1848, 1859 şi 1877, cu suita lor de fapte și 
transformări asupra întregii societăţi. Și pentru întreaga 
Europă secolul al XIX-lea a fost, de altfel, plin de 
evenimente și schimbări radicale, ai căror „actori“ și 
martori erau oamenii tineri şi maturi trăitori în acele 
vremuri. 

Iată pe scurt, în baza datelor obţinute din Registrul 
Central — Ofiţeri Activi Infanterie! —, viața acestui om. 


Așa cum spuneam, s-a născut la Focșani, ca fiu al lui 
Iordache şi al Mariei, domiciliaţi în orașul Focșani. Din 
actele cercetate reiese că la 2 ianuarie 1861, la vârsta de 26 
de ani, era dragonier în Batalionul | Vânători al Armatei 
Franceze. Peste câţiva ani, la 24 ianuarie, este 
sublocotenent în Regimentul II Infanterie. Peste alți trei 
ani este înaintat la gradul de locotenent, funcționând în 
Batalionul 1 Vânători. Tot în gradul de locotenent se afla 
în aprilie 1870, de data aceasta în i ee 5 Infanterie. 





Primul asalt al Crivi riviței (30 august 1877) 


În acelaşi Regiment 5 Infanterie este înaintat în gradul de 
căpitan la 1 ianuarie 1873. Gradul de maior îl obține în 
1877, la 16 octombrie, când făcea parte din Regimentul 8 
Dorobanţi, Batalionul 1. În anul 1880 este numit 
Comandantul Batalionului II Vânători, iar la 1 februarie 
1887 îl găsim în Regimentul 12 Dorobanţi, la Tutova; peste 
un an şi ceva, la 1 noiembrie 1888, activa în Regimentul Il 
Dorobanți. 

La 1 iulie 1889, la 54 de ani, își dă demisia din cadrul 
Armatei, iar la 19 noiembrie 1902 moare la Bârlad.” 

În toată această perioadă cât s-a aflat sub arme, a 
participat în numeroase campanii. Astfel, în anii 1854, 
1855 și 1856 a participat la războiul franco-anglo-sardo- 
turco-rus, supranumit războiul Crimeii, după locul în care 


- continuare în pagina 14 - 

s-au desfășurat cu precădere operaţiunile militare. Tot în 
1856 participă la campania din Bulgaria. 

În 1857 participă la campania din Galiţia Mare. În 1859 
participă la campania din Italia și Maroc. Și, în sfârșit, în 
anii 1877 și 1878 participă la Războiul pentru obținerea 
Independenţei Românilor de sub jugul turcesc, luptând în 
campania din Bulgaria. 

Plecarea pe front a însemnat întotdeauna un episod 
plin de riscuri pentru cei implicați. Nici Constantin 
Pruncu nu a fos. scutit de asemenea riscuri. 

Documeritele consemnează destul de laconic „ranele și 
faptele eroice” ale acestuia: în anul 1855 primește o 
lovitură de sabie în sprânceana stângă, în luptele date 
pentru apărarea cimitirului de lângă Sevastopol; un glonț 
în umărul drept în Algeria (Calibia), în anul 1856; trei 
lovituri de baionetă la braţul stâng le-a primit la Magenta, 
în 1859. 

Desigur, faptele sale eroice au fost răsplătite prin 
ohținerea unor titluri și decoraţii. Astfel, în 1854, pentru 
Campania Crimeii, primește Medalia de Softagio cu trei 
wvraje. În 1859, ia Magenta, este decorat cu medalia 
instituită prin Decretul Imperial de la Naminat. 

Pentru participarea la Războiul de Independență al 
României este decorat după cum urmează: 

- La 39 octombrie 1877 i se acordă ordinul „Steaua 
României”; 

- În 1878 primește Semnul Onorific de Argint; 

- Tot în 1878 primește „Virtutea Militară” de Aur; 

- În 1880 primește Semnul Onorific de Aur. 

De asemenea, i se acordă medaliile „Sf. Ana, clasa 
a Iil-a”, „Crucea Trecerii Dunării”, „Apărătorii 
Independenţei”, „Medalia Comemorativă Rusă”. 

Printre atâtea campanii peste ho:arele țării şi chiar 

peste hotarele continentului european, campanii care l-ar 





domnitorului Carol 
cu Osman Pașa 
după capitularea 
armatei otomane 
la Plevna. 





putea desemna un fel de „„turist” de război, găsește răgazul 
să se ocupe și de viaţa de familie. 

Nu cunoaștem exact anul când se căsătorește cu 
domnișoara Aneta Florescu, la Turnu-Măgurele. Probabil 
că nu la vârsta obișnuită pentru însurătoare, ci ceva mai 
târziu, când peregrinările prin țară sau prin lume îi permit 
să cunoască și să curteze, potrivit uzanțelor epocii, o 
anumită domnișoară. 

Singurul copil este o fată, Ruxandra, născută destul de 
târziu, la 16 martie 1879, când tatăl avea deja 44 de ani. 

Datele pe care le-am avut la dispoziție au fost foarte 
sumare, exprimate în termeni funcționăreşti, seci. 

În mod sigur însă, viața maiorului Constantin Pruncu a 
fost palpitantă, plină de aventură, de riscuri, de inedit.. 

Categoric, viața sa nu a semănat cu a celor mai sul 
focşăneni, asta ca să ne restrângem comparaţia la o 
anumită zonă geografică, de unde-și trăgea seva el însuși. 

Și noi ne rezumăm doar la a consemna datele 
biografice, fără a le comenta prea mult sau a le interpreta. 
Făcând acest lucru putem greşi, minimalizându-i 
personalitatea, prin necunoașterea tuturor amănuntelor, 
sau, dimpotrivă, să exagerăm prezentându-i numai partea 
pozitivă. 

Mai ales în cazul celor dispăruţi dintre noi, există 
tentaţia de a-i idealiza. 

Lăsăm deci faptele relatate să vorbească de la sine și — 


cine știe? — poate rândurile noastre vor avea ecou până la 


Focşani, încât numele maiorului Constantin Pruncu să 
devină și să rămână pentru totdeauna măcar o stradă, o 
adresă în orașul în care s-a născut. 


! Registrul Central Ofiţeri Activi Infanterie, vol. ÎI, 
f. 1459, Fond Arhivele Militare Kjejice Române „Gen. 
Radu Rosetti”, Piteşti. 

: [bidem 

* Ibidem. 

* Ibidem. 

* Ibidem. 

Relaţiile româno-ruse 


în perioada interbelică 


Primul război mondial s-a impus în conștiința 
umanităţii ca Marele Război, ipostază justificată întru totul 
de nemaiîntâlnitul efect psihologic — efect cauzat de 
consecinţele lui spirituale îndeosebi, care au relevat 
tuturor că nimic nu este definitiv, ci supus unei imanente 
și implacabile schimbări. 

Flagrante falsuri, minciuni prin omisiune, deformări ale 
istoriei românilor se află în părţile referitoare la relațiile 
româno-ruse și româno-sovietice. 

Este limpede pentru oricine că, în absența unei 
autorități supranaţionale permanente de constrângere, 
principiile și normele dreptului internaţional — rol al 
efortului comun al statelor și organizaţiilor internaționale — 
se aplică datorită voinţei politice a statelor, constituind una 
dintre manifestările concrete ale suveranității și egalității 
suverane a acestora. 

Astfel, dacă părintele marxismului „modern“, V.]. 


Lenin, nu avea cuvinte măgulitoare la adresa dreptului. 


internaţional, pe care îl considera „o simplă vibraţie a 
aerului lipsită de sens“, întrucât nu dispunea de un aparat 
tip CEKA de constrângere, urmașii săi la Kremlin au 
resimţit din plin izolarea Rusiei Sovietice timp de aproape 
15 ani de la instaurarea regimului comunist și, dând 
dovadă de realism și voință politică, au reintrat pe arena 
diplomatică europeană și au acționat în consecinţă... 

Deși n-a părăsit nici o clipă ideea instaurării 
comunismului în Europa şi în lume, URSS depune eforturi 
și reușește să intre în Liga Naţiunilor, aderă la Pactul 


Briand-Kellogg, adoptat în 1928 (care interzice războiul ca 


instrument de reglementare a litigiilor internaţionale), și 
acţionează decisiv în direcția adoptării convențiilor pentru 
definirea agresiunii, a Convenţiilor Liwinov-Titulescu, 
cum le-a definit cunoscutul om politic și jurist francez Paul 
Bastind, semnate la Londra în martie 1933. 

Este cunoscut că documentele semnate la Londra se 
constituie într-un corolar al Pactului Briand-Kellogg, în 
sensul că interzic nu numai războiul, ci și agresiunea, într-o 
încercare de-a asigura popoarelor intangibilitatea 
teritoriilor naţionale şi inviolabilitatea frontierelor. Ele 
conţin şi celebra definiţie a teritoriului, prin care se 
înţelege „teritoriul pe care o țară îl are azi sub stăpânire“ 
(în cazul României este vorba și de provinciile care au fost 
încorporate sau unite cu ţara în anii 1913 și 1918, și anume 
Cadrilaterul, Banatul, Transilvania, Bucovina și Basarabia). 

În acest context, este important să se reamintească 
declaraţia lui Litvinov, care, la un dejun oferit în cinstea sa, 
la 8 martie 1933, la Londra, a ţinut să sublinieze... voinţa 
politică a ţării sale, care, semnând o dată cu România 
Convenţia privind definirea agresorului, a demonstrat că e 
„lipsită de orice dorință de expansiune teritorială în afară 
de teritoriile fixate (prin Pacea de la Versailles) și nu are 


N referent MARIUS CHIVA 


N. Titulescu, ministru de Externe și președinte 
al Societăţii Naţiunilor în perioada interbelică. 





nici un interes să promoveze războiul, ci, dimpotrivă, să-l 
evite“. 

Este, de asemenea, de observat că majoritatea tratatelor 
de alianță, neagresiune, arbitraj, conciliațiune (indiferent 
de denumirea lor), care în perioada interbelică au avut ca 
obiect de reglementare aspecte care ţin de dimensiunea 
politică, au evitat că contravină principiilor neagresiunii și 
interdicţiei folosirii forței și amenințării cu forța, a 
războiului ca instrument al politicii externe. Aceste 
principii adoptate prin Pactul Briand-Kellogg și 
Convenţiile de la Londra au fost veritabile norme 
internaţionale cu caracter imperativ, a căror nerespectare 
în acordurile bi- și multilaterale conduce la lovirea cu 
nulitatea absolută a acestora, sancțiune ce operează ab 
initio, adică din momentul semnării. 

O singură excepţie notabilă s-a produs la 23 august 
1939, când fosta URSS și cel de-al III-lea Reich de esență 
nazistă au semnat Pactul Ribbentrop-Molotov, a cărui 
anexă secretă, după cum se știe, a afectat grav ființa 
naţională a Poloniei şi a ţărilor baltice, precum și teritoriile 
României și Finlandei. 


- continuare în pagina 16 - 

Perioada anilor 1918-1935, etapă importantă în evoluția 
României interbelice, a reţinut atenţia istoricilor, 
economiştilor, sociologilor, oamenilor politici burghezi de 
diferite nuanţe și orientări. Poziţia de clasă, concepţia 
idealistă asupra dezvoltării istorice, apartenența sau 
simpatia față de un stat sau altul i-au împins să prezinte 
evenimentele, fie şi sub aspectul istoriei politice, în mod 
subiectiv și unilateral, lăsând în afara analizei sau 
explicând prin argumente minore fenomenul de 
puternică efervescenţă politică, de deplasări și de 
schimbări intervenite în structura claselor, cauzele care 
le-au generat și mai ales conținutul lor. 

Lovitura de stat din octombrie 1917 a determinat luarea 
puterii politice în Rusia de către bolșevici. Acest eveniment 
a destabilizat situaţia pe Frontul de Est și a înrăutățit 
relaţiile internaţionale. Teoretic, Rusia promova politica 
prevăzută în primele decrete ale noii puteri, în practică 
însă a încercat să realizeze ideea revoluţiei mondiale. 
Temporar, Guvernul de la Petrograd a acceptat ideea 
autodeterminării popoarelor, contând pe faptul că acestea 
nu se vor desprinde de Rusia graţie transformărilor 
produse de bolșevici maselor populare. S-a întâmplat însă 
contrariul, majoritatea regiunilor care fuseseră anexate 
anterior de Imperiul Țarist, inclusiv Basarabia, 
proclamându-și independenţa. 

În astfel de împrejurări politice complicate, ca acelea 
care s-au creat la începutul lui 1918 în Basarabia, chiar 
dacă puterea ar fi fost în realitate, pentru un timp scurt, de 
ordinul zilelor, în mâinile sovietelor, nici atunci acest fapt 
n-ar fi putut constitui o argumentare suficientă pentru 
prezentarea unor pretenţii fundamentale din partea 
Rusiei Sovietice asupra acestui teritoriu. 

România, stat vecin cu Imperiul Rus, a suportat 
consecințele negative ale evenimentelor distructive de 
acolo. În imposibilitatea de a-și impune dominația asupra 
Basarabiei fără susținerea din partea populaţiei băștinașe și 
din cauza prezenței armatei române care menținea 
ordinea în regiune, Lenin a declarat ruperea relaţiilor 
diplomatice cu România. Însăși formularea „ruperea 
raporturilor diplomatice“ nu este corectă, deoarece între 
țările respective nu au existat relații diplomatice ca să 
poată fi rupte. Această decizie a lui Lenin era doar o 
tentativă a "Ţării Sovietelor de a se prezenta ca o putere 
recunoscută care își clarifică poziția față de România, și nu 
o stare de fapt a lucrurilor. 

Puterea sovietică şi-a atribuit în mod nelegitim 
„dreptul“ auspra teritoriului dintre Nistru și Prut, pentru 
ca, după eșecul tentativei de a bolșeviza regiunea, să ceară 
o recompensă de la Guvernul român. Ideea de a cere 
României tezaurul românesc depozitat la Moscova în 
schimbul recunoaşterii unirii Basarabiei cu Patria Mamă 
(propusă indirect de ruși în mai 1919) a fost refuzată de 
oficialitățile de la Bucureşti. Situaţia se explică prin faptul 
că Guvernul român nu privea Basarabia ca pe o regiune 
anexată, ci ca pe un teritoriu istoric românesc. Acceptarea 
tranzacţiei propuse ar fi permis ulterior Guvernului de la 





Moscova să susțină că regiunea a fost cumpărată de statul 
român, ceea ce ar fi fost o denaturare flagrantă. 

Poziţia României față de Rusia a fost apreciată de 
primul-ministru Al. Vaida-Voevod într-o declaraţie 
publicată pe următoarele coordonate: România nu se află 
în stare de război cu Rusia, nu va săvârșit nici un act de 
agresiune împotriva acesteia, dar își va apăra granițele cu 
toate forțele sale; în ceea ce priveşte problema Basarabiei, 
România o consideră ca fiind definitiv rezolvată, prin 
voință, în octombrie 1917, ianuarie și martie 1918, în 
virtutea dreptului de autodeterminare. 

Diplomaţia română a urmărit cu atenţie situația internă 
a Rusiei, pentru a-și putea forma un anumit 
comportament. M. Arion, prim-secretar al legaţiei din 
Berlin, îl informa pe ministrul de Externe Take Ionescu că 
în noiembrie 1920 forţele bolșevice ar fi elaborat, după 
înfrângerea suferită pe frontul polonez, un proiect de 
reorganizare serioasă a Armatei Roșii, care, fiind acceptat 
de L. Troțki, ar fi pus deja în aplicare. Armata s-ar fi 
pregătit pentru un viitor atac împotriva Asiei sau Poloniei 
și României. Acest proiect cuprindea un întreg sistem de 
reorganizare, măsurile principale fiind următoarele: 
elementele mai puţin sigure urmau a fi demobilizate și 
trimise la vatră; elementele docile urmau a fi demobilizate, 
formând, în baza lor, detașamente de muncă supuse unei 
discipline severe pentru a fi utilizate în industria militară; 
încadrarea elementelor absolut sigure în corpuri de elită 
pentru a asigura paza în centrele mari şi a susține regimul 
sovietic în interior; formarea trupelor de luptă exclusiv din 
chinezi mercenari, recrutaţi de agenții bo'șevici trimiși în 
China. Aceşti combatanți trebuiau atrași prin salarii mari, 
prin absoluta libertate a jafului și prin independența 
organizării lor militare. 

Autorităţile române nu erau cointeresate să înceapă 
convorbiri oficiale cu Guvernul sovietic. N. Iorga 
menţiona: „Cum putem trata cu bolșevicii dacă ei au atâtea 
pretenţii nejustificate față de noi și sunt surzi la orice 
argument al nostru? Ei nu pot fi convinși de nimic dacă 
ideea vine în contradicţie cu propriile lor idei?“ 
Diplomaţia română era prudentă și suspicioasă faţă de 
promisiunile rușilor. D.N. Ciotori, însărcinat cu afaceri al 
României la Londra, spunea că rușii nu vor recunoaște și 
nu vor adera cu nici un preț la tratatul privind Basarabia 
semnat la Paris, pentru următoarele motive: „a) Ei cred că, 
îndată ce România ar avea semnătura lor, n-ar mai accepta 
niciodată să discute pacea cu Rusia; b) Semnarea acelui 
tratat ar însemna că Guvernul de la Moscova s-ar supune 
necondiţionat hotărârilor Înţelegerii, pe care ei însă n-o 
recunosc şi cu care se află în război“. 

În octombrie 1920 Anglia nu s-a împotrivit realizării 
micii înţelegeri, dar a exprimat unele rezerve, deoarece 
atenţia era îndreptată spre Mediterana... 

La 31 ianuarie 1920, Al. Vaida-Voevod la delegat pe 
D.N. Ciotori să ducă tratative neoficiale cu reprezentanţi ai 
Guvernului sovietic, urmând ca apoi să se convoace o 
conferință româno-sovietică. La Copenhaga, în perioada 
9.14 februarie, s-au dus tratative între D.N. Ciotori si M.M. 
Litvinov, reprezentantul Rusiei Sovietice. Delegatul român, 
în numele Guvernului, a propus ca la conferința care va 
avea loc să figureze ca obiectiv principal recunoașterea 


- continuare în pagina 17 - 

Pactul Ribbentrop-Molotov din 23 august 1944, evenimentul care a aruncat Europa în aer. 

oficială de către Guvernul sovietic a intrării Basarabiei în 
componenţa României, precum şi restituirea tezaurului 
românesc. Ca urmare a acestor discuţii, la 24 februane 
1920, Cicerin, comisarul pentru afacerile străine al RSESR, 
relevă în telegrama adresată lui Vaida că „Guvernul sovietic 
al Rusiei consideră că toate problemele litigioase dintre 
cele două ţări pot fi soluționate pe calea tratativelor de 
pace şi că toate chestiunile teritoriale pot fi rezolvate prin 
bună înțelegere. La 26 februarie 1920, Consiliul de 
Miniștri, la care a participat și șeful Marelui Stat Major, 
generalul Prezan, ca și N. Iorga, P. Bujor, președinți ai 
celor două Camere, I. Maniu, președintele Consiliului 
Dirigent din Transilvania, s-a pronunțat pentru 
normalizarea relațiilor cu Rusia. 

În anii '20, oficialităţile române au declarat că nu se află 
în stare de război cu Republica Rusă, timp în care Moscova 
insista asupra începerii unor negocieri de pace şi nu a 
convorbirilor de reglementare a raporturilor dintre cele 
două părți. În cazul în care se accepta formularea „tratative 
de pace“, Rusia ar fi obţinut un nou „pretext“ pentru a 
afirma că Basarabia a fost ocupată de armata română în 
urma operaţiunilor militare împotriva statului sovietic. 
România a refuzat asemenea negocieri, nedorind să 
schimbe recunoașterea Marilor Puteri pe o posibilă 
recunoaștere a hotarelor sale de către un guvern 
nerecunoscut pe plan internațional. 

Semnarea acordului din 28 octombrie 1920 de către 
Anglia, Franța, Italia şi Japonia, prin care României i se 


recunoșteau drepturile asupra Basarabiei, a fost un eșec 
politic pentru RSFS Rusă, deoarece chestiunea hotarului 
de la est al României a fost discutată fără ea. Diplomaţia 
bolşevică s-a străduit să creeze o așa numită „problemă 
basarabeană“. Convorbirile ulterioare au scos în evidență 
litigiile de fond între cele două părți. 

Lipsa rezultatelor Conferinței de la Viena nu a însemnat 
că URSS și România au refuzat în principiu să 
reglementeze relaţiile reciproce. Ambele state au 
întreprins acţiuni în acest sens, depunând eforturi în 
vederea normalizării stării tensionate ce s-a creat după 
aprilie 1924. 

Situaţia externă a României era dificilă din cauza 
vecinătăţii directe cu URSS, care considera o parte din 
teritoriul național român un litigiu, creând astfel pericolul 
instabilității hotarului pe Nistru. | 

Pentru a rezista în noul context, când URSS își întărea 
poziţia internațională, România și-a extins raporturile cu 
alte state, în vederea protejării statu-quo-ului teritorial. 

În toamna anului 1934, Carol al II-lea se adresa 
Parlamentului român reluând vechiile declarații pacifiste 
și considerând că pactul înţelegerii balcanice a readus 
pacea în acea regiune în care ea odinioară era mai 
amenințată. 

Statistica oficială românească _ 
145 de ani de activitate 


Argeș, nume de istorie şi de legendă, 
nume evocator de descălecători de ţară, de 
voievozi și de cetăți. Materialul descoperit — | 
urme ale culturii de prund, cea mai veche 
cultură din Europa — atestă existența unor 
aşezări pe aceste meleaguri cu 600000 de ani 
în urmă. 

Judeţul Argeș, situat în partea central- i ă, 
sudică a României, având o suprafață de 
6826 km? (2,9% din teritoriul ţării), are 
reşedinţa la Piteşti. Fără nici o îndoială, cel 
care vine dinspre București pe autostradă sau 
pe DN7, după o absenţă de numai câțiva ani, 
reintrând în Pitești are în față un tablou de 
nerecunoscut. Târgul de provincie de 
odinioară așezat, e drept, pitoresc pe malul 
Argeșului, ia confluenţa cu Râul Doamnei, a 
dispărut, fiind „înghiţit” literalmente astăzi 
de siluetele eleganre ale clădirilor de locuit, 
ale edificiilor industriale și social-culturale. 

Aflat la contactul a două mari unități naturale 
geografice, Piemontul Getic cu Câmpia Română, la o 
altitudine absolută de 290 m, orașul ocupă o parte din 
lunca Argeșului și terasele asimetrice de pe partea sa 
dreaptă desfășurate în amfiteatru cu privire spre est. 

De-a lungul văilor, în special, și peste dealurile 
piemontane s-au fixat din cele mai vechi timpuri căi de 
coniunicație care au făcut din Pitești o piaţă de desfacere 
şi loc de tranzit al produselor de la deal și munte cu cele 
de la câmpie, dar și al celor care soseau de la Brașov, Sibiu, 
Craiova și de la Dunăre. 

Cu o suprafaţă de 4073 de hectare și cu o populaţie de 
peste 168 mii de locuitori (la recensământul din 18 martie 
2002), Piteștii se numără printre orașele mijlocii ale ţării, 
care împreună cu localităţile din proximitate — Bascov, 
' Bradu, Mioveni, Mărăcineni și Ștefănești — constituie un 
bloc strâns legat atât din punct de vedere economic, cât și 
social-cultural. 

Monedele dacice găsite pe vatra actualului oraș, cele 
romane, cât și urmele fortificaţiei romane „limes 
transalutanus” din secolul al Il-lea d.Hr., care se mai 
vedeau în 1896 lângă Gara Pitești, vin să ateste existența 
unei așezări foarte vechi și desigur continuitatea populaţiei 
până la primul document scris. 

Primul document scris care îl menţionează ca așezare 
stabilă există din 20 mai 1388, din vremea lui Mircea cel 
Bătrân, care, înzestrând mănăstirile Cozia și Cotmeana, 
spunea: „...am dăruit și o moară în hotarul Piteștilor”, 
cuvântul hotar folosit în asemenea împrejurări pentru 








Orașul Pitești văzut în 1794 de Luigi Ma. 


târguri dovedind că la acea dată așezarea depășise stadiul 
de sat. 


Documentele vremii, începând cu secolul al XV-lea, îl 
atestă ca reședință temporară folosită de către domnii 
Ţănii Româneşti, menţiunile documentare arătându-l ca 
pe o așezare prosperă. Dezvoltarea comerţului în secolele 
XV — XIX și apariția breslelor meșteșugărești în secolul al 
XVII-lea atrag un număr însemnat de săteni din 
împrejurimi care se stabilesc în mahalalele târgului și de 
negustori și meseriași români și străini în centrul orașului. 
La 1650, Piteștii numărau 200 de case unde se afla „târgul 
cu jupânii lui”. 

Ca și celelalte orașe ale ţării, Piteştii cunosc o dezvoltare 
deosebită după 1829, o dată cu primele începuturi ale 
dezvoltării capitaliste, creşterea demografică determinând 
majorarea numărului de gospodării de la 551 existente în 
anul 1829, la 3500 de gospodării în anul 1899. 

Către sfârșitul secolului XIX şi începutul secolului XX, 
încep să apară la Pitești întreprinden ale industriei ușoare 
și alimentare, care aparțin capitaliştilor străini și 
autohtoni. Astfel, iau ființă Moara sistematică de făină și 
Fabrica de pielărie şi încălțăminte Găvana, în 1906, Fabrica 
Ţesătoria Română, în 1907, Fabrica de pâine în 1909. 

După funcţiile economice și clasificarea orașelor, 
printre cele 141 de orașe care se numărau în urma 
recensământului din 1930, oraşul Pitești era inclus în 
grupa oraşelor industriale, a cărui populație ocupată în 
industrie lucra cu precădere în industria de prelucrare, ca 
şi orașele Bacău, Lugoj și Mediaș. Populaţia orașului 
număra 19532 de locuitori, situându-se din acest punct de 
vedere printre oraşele mici ale ţării, ale micii industrii, 


având la bază „funcţii administrative, de schimb și 
desfacere a produselor agricole”. 

Pentru a observa transformările Piteștilor este nevoie de 
o întoarcere în timp pentru a fotografia anumite aspecte și 
a le compara cu ceea ce avem astăzi. În acest scop, putem 
apela la unele date înregistrate cu ocazia recensămintelor 
populaţiei care sintetizează starea de fapt existentă la un 
moment dat, reprezentând principalele caracteristici ale 
populaţiei și locuințelor. 

Dacă aruncăm o privire în trecut, la recensământul 
populaţiei din 1859, localitatea Pitești avea 7229 de 
locuitori care deţineau 1889 de case și clădiri. În structura 
ocupaţională, populaţia era formată covârșitor din 
agricultori şi liber-profesioniști — 65,0%; urmau meseriașii 
— 20,0%, comercianții — aproape 15,0% și fabricanţii — 
0,2%. 

După aproape un secol, respectiv la recensământul din 
1956, în Piteşti au fost recenzate 38330 de persoane (o 
creştere de peste patru ori față de recensământul din 
1859), repartizarea acestora pe grupe de ocupaţii relevând 
dezvoltarea orașului în toate domeniile de activitate și, în 
mod special, faptul că industria devine ocupația 
principală — cu peste 15,0% din total populație (35,0% din 
populația activă). 

În decursul următorilor zece ani, populaţia ajunge la 
60094 persoane, pentru ca la recensământul din 1977 să se 
consemneze dublarea populaţiei, fiind recenzate la 
momentul respectiv 123735 de persoane. La 
recensământul din 1992, cu cele 179337 persoane 
recenzate, municipiul Piteşti deținea locul 14 între 
municipiile țării. 

Sub aspectul structurii pe sexe, dacă până la 
recensământul din anul 1977 ponderea bărbaţilor era 
majoritară, la recensământul din anul 1992 — sub impactul 
acţiunii combinate a factorilor demografici, concretizați în 
proporţia pe sexe a născuțţilor vii şi mortalitatea 
diferențiată pe sexe — proporția bărbaţilor atingea 48,9%. 

Perioada intercensitară 1992-2002, suprapusă perioadei 
de tranziţie către economia de piață, este marcată de 
procesul de dezurbanizare prin migrația populaţiei în 
căutarea unui loc de muncă fie în alte localităţi, fie în 
străinătate şi prin retragerea din urban, unde costul vieții 
este ridicat, în rural, aici costul vieţii fiind relativ mai 
redus. În aceste condiții, populaţia municipiului s-a redus, 
la recensământul din 2002 fiind recenzate 168458 de 
persoane. Din punctul de vedere al structurii pe sexe nu 
s-au înregistrat modificări semnificative, bărbaţii fund tot 
„minoritari”, proporţia lor având o ușoară tendință de 
scădere: în 10 ani s-a micșorat cu 0,8 puncte procentuale. 

Referitor la procesul de dezurbanizare, datele oferite de 
recensământul din anul 2002 sunt relevante: din cele 
aproape 900 de persoane înregistrate ca plecate în 
străinătate, peste 84,0% erau plecate pentru mai mult de 
12 luni. 

Reducerea numărului locuitorilor a determinat 
scăderea corespunzătoare a densității populaţiei în 
municipiu de la 4403 locuitori /km, la 4136 de 
locuitori /km:. 

În aceeași perioadă (1992 — 2002), în structura pe vârste 
a populaţiei se observă tendința de îmbătrânire 

demografică, concretizată în creșterea ponderii populației 
adulte și vârstnice, cu precădere a celor de peste 60 de ani, 
în defavoarea populaţiei tinere, sub 15 ani. Astfel, dacă în 
anul 1992, din 100 de persoane, 76 erau adulte și vârstnice 
și 24 tinere, în 2002, din 100 de persoane, 85 erau adulte 
și vârstnice și numai 15 tinere. Îmbătrânirea demografică 
este mai accentuată în rândul populaţiei de sex feminin. 
La aceeași grupă de vârstă — 60 de ani și peste —, numărul 
total al femeilor îl depășește cu 28,2% pe cel al bărbaţilor, 
ponderea femeilor din această grupă în total femei 
depășind-o cu aproape două procente pe cea a bărbaţilor 
grupei de 60 de ani și peste în totalul acestora (12,3%, față 
de 10,4%). 

Această situaţie nu este deocamdată îngrijorătoare, 
întrucât ponderea populaţiei tinere (14,77%) este mai 
mare decât cea a populaţiei vârstnice (11,4%), situația 
putându-se îmbunătăţi și pe fondul sporului natural 
pozitiv de-a lungul întregii perioade intercensitare, deși cu 





tendinţă de scădere (de la 2,6%o în anul 1992, la 1,9%o în 
anul 2002). 


In ceea ce privește raportul de dependenţă proporția 
între populaţia adultă (între 15 şi 59 de ani) și populația 
situată sub şi peste aceste limite —, se constată că în anul 
2002 proporţia era de 353 de persoane tinere și vârstnice 
la 1000 de persoane adulte, în scădere față de 1992, când 
raportul a fost de 476 de persoane tinere și vârstnice la 
1000 de persoane adulte. La același moment, raportul de 
dependență înregistrat în municipiul Pitești se situa atât 
sub media judeţului (555 de persoane tinere și vârstnice la 
1000 de persoane adulte), cât și sub media înregistrată la 
nivel naţional (586 de persoane tinere și vârstnice la 1000 
de persoane adulte). 

În structura etnică — potrivit liberei declaraţii privind 
apartenența la o etnie sau alta — nu s-au produs mutații în 
perioada dintre ultimele două recensăminte, majoritatea 
covârșitoare (99%) declarând apartenenţa la etnia română 
Ja ambele momente. Din cei 1% rămași, cei mai numeroși 
au fost etnicii rromi — aproape jumătate din aceștia —, 
urmaţi de maghiari și germani, celelalte etnii acumulând 
împreună aproape un sfert din cei rămași. 

Ca şi la recensămintele anterioare, în 2002 populaţia de 
religie ortodoxă este preponderentă (98,47% din totalul 
populaţiei), existând o strânsă corelare între structura 
etnică și cea confesională, românii fiind în marea lor 
majoritate ortodocși. Dintre celelalte confesiuni, mai bine 
reprezentate sunt religiile romano-catolică, cu 479 de 
persoane (0,28% din total), penticostală, cu 405 persoane 
(0,24%). 

Structura mila ouuică a populaţiei din anul 2002 
confirmă continuitatea tendinţelor apărute în 1992 
referitoare la scăderea populației active și a celei ocupate 
și implicit reducerea gradului de participare a populației la 
activitatea economică. 

Populaţia activă a orașului număra, la recensământul 
din anul 2002, 82140 de persoane, deţinând o pondere de 
48,8% din totalul populaţiei, în scădere față de 1992, când 
ponderea a fost de 52,1%. Cu toate acestea, rata globală de 

activitate (48,8%) se situează peste media judeţului 
(43,4%). 

Populația ocupată reprezenta 91,7% din populaţia 
activă a orașului în 2002, diferenţa fiind reprezentată de 
șomeri (8,3%). Dintre șomeri, 39,5% au declarat că sunt în 
căutarea primului loc de muncă, fiind, în principal, 
absolvenţi ai instituţiilor de învățământ superior, liceal, 
profesional sau gimnazial care nu s-au putut încadra în 
activitate după terminarea studiilor. 

Populaţia inactivă era de 86318 persoane în anul 2002 și 
reprezenta puțin peste jumătate din totalul populaţiei, mai 
mare cu 3,3% decât în anul 1992. În cadrul populației 
inactive se constată creșterea ponderii pensionarilor la 


37,8% faţă de 23,5% în anul 1992 și scăderea ponderii 
elevilor și studenţilor de la 48,3% la 40,7%. 

În ceea ce priveşte repartizarea populaţiei active pe 
ramuri ale economiei naționale, se observă ponderea 
ridicată a persoanelor ocupate în industrie (38,3%), deși 
în scădere față de 1992 (49,6%), concomitent cu migraţia 
către activitățile de comerţ, activităţile financiare, în 
învăţământ și administraţie publică. 

Fără îndoială, pot fi prezentate multe alte argumente 
pentru sintetizarea evoluţiei oraşului Piteşti în decursul 
existenţei sale mai vechi și mai noi. Un lucru este cert însă: 
municipiul Pitești își are drumul său, marcat de amprenta 
vremurilor şi de evoluția generală a societăţii, de cadrul 
politic și economic manifestat la nivel naţional. 





Statistica în România 


În cadrul evenimentelor ce au premers şi au definit 
actul Unirii celor două Principate Române din ianuarie 
1859 se află şi acela de constituire a instituţiilor necesare 
funcționării noului stat, între acestea fiind și cele de 
statistică. Astfel, în aprilie 1859 se constituie Biroul de 
Staustică din Țara Românească, iar în iulie același an, 
Direcţia de Statistică a Moldovei, care în 1862 formează 
Oficiul Central de Statistică. 

Cadrul instituţional nou format a constituit un moment 
de referință ce încununează preocupările în domeniul 
statistic manifestate în cele două principate de-a lungul 
timpului de personalități marcante ale spiritualității 
românești, printre care amintim pe Dionisie Pop Marțian 
și Ion Ionescu de la Brad, care au fost de altfel primii 
conducători ai instituțiilor nou-create. 

În perioada postbelică, la 18 octombrie 1947 a avut loc 
Conferinţa Ministerială pentru reorganizarea statisticii din 
România, care a marcat un moment important în 
dezvoltarea statisticii în țara noastră. În 1950, Institutul 
Central de Statistică se transformă în Direcţiunea Generală 
a Statisticii, ca organ central al statisticii generale a statului 
care funcţionează. pe lângă Consiliul de Miniștri. În anul 
1951 s-a înființat Revista Română de Statistică, organ al 
Direcţiei Centrale de Statistică, ce a condus la o ridicare a 
calității în statistică. În toată această perioadă s-au efectuat 
lucrări de anvergură, cum au fost recensămintele 
populației și locuinţelor din anii 1948, 1956, 1966 şi 1977. 
Totuși, timp de circa 45 de ani, statistica românească, ca și 
cea din celelalte țări aflate azi în tranziţie, a funcţionat sub 
imperativul aservirii fostului regim. În pofida eforturilor 
depuse de statisticieni, marcate de unele realizări în 
special prin  perpetuarea investigaţiilor statistice 
tradiționale, rămânerea în urma progreselor înregistrate 
pe plan internaţional s-a constituit într-un obstacol greu de 
surmontat. 

" Revoluţia din Decembrie 1989 şi înființarea Comisiei 
Naţionale pentri Statistică au creat premisele obiective ca 
statistica românească să pornească pe un nou drum, firesc 


al adaptării la cerințele economiei de piaţă și al 
modernizării și integrării în contextul statisticii europene 
și mondiale. 

Ca urmare a Ordonanţei Guvernului nr. 111/2000, 
statistica oficială în România este organizată şi coordonată 


de Institutul Naţional de Statistică şi Studii Economice. În 


forma sa actuală, funcţionează însă ca Institut Naţional de 
Statistică, modificare survenită în baza O.G. nr. 75/2001 și 
în baza H.G. nr. 488/2001. 

Fondul naţional și teritorial de date statistice a fost 
completat și îmbogățit continuu prin lucrări de cercetare 
de înaltă acuratețe, continuitatea seriilor de date statistice 
a fost asigurată în condiţii de comparabilitate 
metodologică, alinierea la standardele europene privind 
statistica socială şi la standardele altor instituţii de 
specialitate internaționale, precum O.N.U., s-a realizat 
eficient și constant. 

Așa se face că, cel puţin la nivelul organismelor 
internaționale cu care se colaborează — EUROSTAT în 
primul rând —, se reușește crearea şi consolidarea unei 
cote de apreciere care, în consecință, cresc gradul de 
credibilitate al României ca ţară și facilitează demersurile 
naționale pentru accederea în Uniunea Europeană. 

Aceste reușite ale prezentului creează pentru viitor 
obligații suplimentare, dar statistica românească a. 
demonstrat că poate face faţă oricărei sfidări. În acest sens 


nu putem adopta o atitudine pasivă pentru a le aștepta ca 


pe niște surprize, ci pregătindu-ne permanent pentru a 
previziona şi soluţiona. 

Așteptăm așadar cu încredere viitorul, planurile noastre 
strategice elaborate pentru a ne proiecta misiunile pe 
termen mediu și lung putând face faţă oricăror provocări. 

Semnificativ este faptul că România se numără printre 
primele ţări în care s-au constituit instituţii ale statisticii 
oficiale de stat, iar importanța acestora a fost relevată cu 
peste un secol în urmă de marele economist Dionisie Pop 
Marțian prin cuvintele: „...Statistica este singurul tărâm 
sigur pe care un guvern prevăzător trebuie să întemeieze 
rațiunea reformelor sale”. 


COLECTIVUL D.].S. ARGEȘ 

Hrisovul din 20 mai 1388: 


semnificaţii 
pentru istoria culturii locale 


La nici doi ani de la urcarea în scaunul voievodali, 
Mircea cel Bătrân emite — în favoarea ctitoriei sale, 
Mănăstirea Cozia — hrisovul din 20 mai 1388, document ce 
nu ni s-a transmis din păcate în original, ci doar într-o 
copie păstrată în condica sfântului locaș domnesc:. 

Două importante evenimente ale vieţii interne — 
petrecute cam în același timp și cu implicaţii semnificative 
sub aspect social-politic și cultural — au prilejuit apariția 
hrisovului menționat: primul ar fi momentul sfințirii 
bisericii mari din ansamblul monastic de la Cozia”, iar 
celălalt ar fi marcat de încheierea lucrărilor de reparații de 
la Mănăstirea Cotmeana, afectată de un puternic incendiu 
ce s-a produs — după câte se pare — în cursul anilor 1386 — 
13874. Aceste evenimente sunt reflectate — chiar dacă 
într-o manieră indirectă — și în textul propriu-zis al 
documentului amintit: adică, mai întâi, se subliniază 
ridicarea „din temelie” a locașului cu hramul Sf. Troiță (Sf. 
Treime), apoi sunt nominalizate toate daniile făcute 
acesteia, după care se face referire și la hotărârea expresă 
a domnului „ca mănăstirea Codmeana să fie supusă, cu 
toate ce se țin de ea, mănăstirii mai sus scrise și de acolo să 
se stăpânească” . Cu alte cuvinte, ar trebui să deducem că 
la data emiterii actului (20 mai 1388) reparaţiile erau 


„terminate, ceea ce presupune că Mănăstirea Cotmeana 


funcţiona, dar nu ca așezământ de sine stătător (așa cum 
fusese până atunci), ci ca metoh al marii lavre de la Cozia, 
sau, altfel spus, ca mănăstire mai mică supusă mai 
importantei ctitorii voievodale. 

Dat fiind faptul că Mircea cel Bătrân este cel care pusese 
în operă repararea, am spune chiar refacerea 
(reconstruirea) Mănăstirii Cotmeana, ne-am putea pune 
întrebarea, firească de altfel, de ce acesta nu s-a considerat 
niciodată, după cum rezultă din lectura documentelor, 
ctitor al bisericii și al aşezământului de la Cotmeana. 

Practic, la o astfel de întrebare — la care sursele de 
informaţii directe lipsesc — nu se poate da decât un răspuns 
pur ipotetic. Probabil că gloriosul domn, devenit prin forța 
împrejurărilor al treilea ctitor al locașului — într-o ordine 
strict cronologică —, nu a dorit ca prin gestul său să 
impieteze în vreun fel memoria înaintaşilor, mai precis a 
tatălui său -— voievodul Radu I, ctitorul inițial al 
monumentului“ — și a fratelui său, Dan I, ctitor-donator al 
sfântului așezământ (așa cum rezultă din chiar textul 
documentului în discuţie). De altfel, Mircea era — de 
drept — autorul noului ansamblu monastic de la Cozia, pe 
care subliniază apăsat că l-a ridicat „din temelie”, și pe de 
altă parte, al „complexului” Cozia — Cotmeana, pe care-l 
edifică prin hotărârea exprimată în hrisovul de față. 

Modul în care, prin acest act, Cotmeana era 
subordonată cu toate averile sale Coziei ne duce cu gândul 

la un exemplu similar: cel al Mănăstirii Vodița I, supusă 
Tismanei, perechea simetrică a mănăstirilor domnești din 
această perioadă de început a organizării monahismului 
românesc pe baze cenobitice'. 

Dar dacă — așa cum am precizat anterior — emiterea 
hrisovului din 20 mai 1388 a fost prilejuită de sfințirea 
bisericii mari de la Cozia, atunci când anume (în ce zi) s-a 
petrecut acest eveniment? 

Cercetările au arătat că, după calendarul bisericesc al 
anului 1388, prăznuirea Sântei Treimi (lunea de după 
Rusalii) a căzut în data de 18 mai, adică cu numai două zile 


- continuare în pagina 22 - 

înaintea emiterii 'hrisovului amintit”. Dar această 
sărbătoare este, cum am mai spus-o, tocmai cea a hramului 
bisericii mari a Coziei. Și cum în tradiţia ortodoxă a vremii 
se făcea sfințirea unei biserici — de câte ori era cu putinţă — 
în chiar ziua prăznuirii hramului ei, ar rezulta că data 
exactă a sfințirii bisericii mari a Coziei este cea de 18 mai 
1388. 

“Luând în: considerare atât timpul necesar desfășurării 
amplelor ceremonii religioase din ziua hramului — 
ceremonii în care voievodul ctitor își avea rolul său bine 
determinat -—, cât .și perioada afectată redactării, 
caligrafierii și apoi verificării textului în cancelaria 
domnească, abia atunci ne putem face o imagine despre 
timpul scurs între cele două presupuse momente și numai 
astfel ne putem explica de ce documentul poartă tocmai 
data de 20 mai“. 

Revenind însă la textul propriu-zis al hrisovului, acesta 
ne precizează că noua ctitorie a lui Mircea cel Bătrân a fost 
înălțată. „la locul numit Calimănești pe Olt, care a fost mai 
înainte satul boierului domniei mele, Nan Udobă”". 

Credem că pe boierul abia nominalizat în actul citat îl 

putem identifica cu înaltul personaj feudal ai cărui 
mormânt (nr. 7) a fost descoperit de Virgil Drăghiceanu în 
naosul Bisericii Sf. Nicolae Domnesc din Curtea de Argeș, 
cu prilejul săpăturilor arheologice întreprinse în iunie — 
septembrie 1920, sub auspiciile fostei Comisiuni a 
“Monumentelor Istorice”. Nan Udobă — al cărui nume se 
afla menţionat în: uiietap pa (slavă) de pe inelul descoperit 
la Curtea de Argeș" — va fi fost un important boier al vremii 
sale, un apropiat sau poate chiar o rudă a domnului, 
statutul său superior în ierarhia feudală fiind dovedit atât 
de locul de înhumare în necropola primilor Basarabi de la 
Argeș, cât și de splendidele. bijuterii (ielS) Basie în 
morinântul ce i-a fost atribuit (nr. 7). 

“De altfel, domnul apreciază cum se cuvine gestul 
boierului său, considerând că dania acestuia a fost făcută 
„cu dragoste și cu multă osârdie”, chiar dacă inițiativa i-a 
aparţinut voievodului („după voia domniei mele”)'*. 

Urmează pasajul principal din textul documentului, 
unde sunt înșirate daniile primite de cele două mănăstiri 
și, eventual, nominalizarea donatorilor. Este pasajul cel mai 
incoerent şi mai confuz din cuprinsul actului, dar și cel mai 
bogat în informaţii pentru subiectul ce ne interesează. 

Eventualele inadvertențe se datorează, mai mult ca 
sigur, statutului de „copie” în care s-a păstrat hrisovul, 

transcris după unul original pe filele condicii mănăstirești. 
Aici sunt menţionate, uneori amestecate, atât donaţii 
recente făcute Mănăstirii Cozia, cât și danii mai vechi — 


aparținând lui Radu 1 şi Dan.1 —, bunuri ce nu puteau fi. 
cedate de aceştia Coziei pentru simplul motiv că locașul nu . 
„exista. pe vremea voievozilor amintiţi, ci numai Mănăstirii. 


Cotmeana, ai căr ei ctitori au fost. 


Cu toate incoerențele semnalate și i ea de sensul” 
oarecum stereotip al formulelor diplomaticii medievale, 
"vom afla informaţii cu adevărat inedite despre așezări, . 
oameni și instituții ce au dăinuit în zona Argeș — Muscel (ca. 
“şi în unele teritorii adiacente aceata) „spre sfârșitul 


“la mănăstirea Codmeana” 


E 


secolului al XIV-lea; Mai întâi se face referire la un sat pe 
Olt, numit Orleștii, „care a fost mai înainte a lui Cazan”, iar 
acum Mircea îl dăruiește. Coziei. Pare a fi, deci, o donaţie 
recentă, destinată să sporească domeniul noii ctitorii. Dar 
lucrurile nu stau. deloc așa, după cum ne lămurește un 
document ulterior (din 4 septembrie 1389), în care se 
spunea că „satul pe Olt numit Orlești... au fost mai înainte 
”. Așadar, satul făcuse parte 
odinioară din domeniul feudai al Mănăstirii Cotmeana, 
chiar dacă nu știm sigur cine l-a donat acesteia (boierul 
Cazan, stăpânul iniţial, sau Mircea, care la putut obține 
prin cumpărare sau închinare de la boierul său). Cert este 
că satul, după ce e luat de la Cotmeana, va fi donat de 
Mircea — mai întâi — Mănăstirii Cozia -(cf. doc. din 20 mai 
1588) și, mai apoi, este dăruit „pentru slujbă” unei cete de 
boieri, în schimbul locului ce ținea de satul Jiblea, cu care 
voievodul a lărgit hotarul ctitoriei sale de la Cozia (cf. doc. 
din 4 septembrie 1389). 

Concluzia ce se impune, cu toată aparent complicata 
descriere a circulaţiei unui sat între mai mulți stăpâni 
feudali, este că şi Mănăstirea Cotmeana a avut un domeniu 
propriu — înainte de subordonarea ei față de Cozia —, ceea 


„ce e firesc, pentru că altfel n-ar fi. putut funcționa ca 


așezământ independent, ineditul informaţiei. constând 
însă în posibilitatea de a identifica, chiar în textul 
hrisovului analizat, măcar o mică parte dintre bunurile ce 
compuneau acest vechi domeniu al locașului argeșean. 

De pildă, este menționat un loc pe Argeș, despre care se 
spune că a fost dăruit de un anume Dude, „după voia lui 
Dan voievod”, ceea ce, evident, nu poate fi decât o danie a 
fratelui lui Mircea pentru Mănăstirea Cotmeana, ctitoria 
tatălui său, Radu 1. Faptul că nici pentru următoarele 
bunuri nu se precizează că au fost dăruite „după voia 
domniei mele” — ceea. ce emitentul actului (adică Mircea 
cei Bătrân) ne îndoim că ar fi uitat să sublinieze, mai ales 
în calitatea sa- de ctitor principal (inițial) — ne face să 


„credem că şi acestea ar fi făcut parte din vechea zestre a 


aşezământului de la Cotmeana. 

lată cum sunt înşirate, cam Eee și amalgamat, 
categoriile de bunuri pomenite: „...încă și o bucată de 
ocină, tot acolo [adică tot pe Argeș — n.n.], îimpreunată cu 
locul lui Dude, din hotarul lui Stancea Vranin, pe care a 
dăruit-o fratelui său Vladul [este . vorba de fratele lui 
Dude - n.n.] și o vie pe aceeași parte [probabil tot pe 
Argeş — n.n.] în patru locuri: una în hotarul Călineștilor și 
două bucăți din hotarul lui Voico și a doua î în hotarul lui 
Stanislav al lui Oreaov...”"* 

După cum se -poate observa, toate aceste „locuri“, 
„ocine” și „vii” par a fi situate „pe Argeș”, mai precis pe 
partea stângă a râului, în zona de podgorie existentă și în 
prezent (cunoscută odinioară, în secolele XVII — XIX, sub 
numele generic de „Viile din Dealul Piteştilor” „ce se 
întindea pe o distanță de circa 25 km, între Valea Mare și 
Glâmbocata, și devenită azi vestita Podgorie Ștefănești) .. 

Că ipoteza noastră este valabilă ne-o dovedesc tocmai 
informaţiile furnizate de textul documentului aflat în 
discutie. Astfel, numele lui Stancea Vranin ne amintește de 


denumirea satului Vrănești (= oamenii din satul boierului 


Vranin), în acest caz numele stăpânului feudal fiind 
preluat de comunitatea ţăranilor dependenţi ce trăiau și 


-continuare în pagina 23 - . . 





- urmare din pagina 22 - 


munceau pe hotarele moșiei acestuia”. Personajul 
menţionat se pare că făcea parte din categoria boieri 
importanți ai vremii, din moment ce deținea stăpâniri 
chiar și în zona bălților Dunării, unde nu aveau acces decât 
domnul şi marile mănăstiri, adică cei mai de seamă feudali 
ai timpului“. 

Dacă la toate aceste bunuri (locuri, ocine, vii) din 
zona menţionată, pe care le va fi avut în patrimoniu 
Mănăstirea Cotmeana, mai adăugăm o altă ocină — situată 
tot „pe Arghiș” —, dăruită însă Coziei de un boier al lui 
Mircea cel Bătrân, care o cumpărase „de la Stef” (cu 
precizarea că şi această ocină era plantată cu vii), atunci 
vom avea într-adevăr imaginea de ansamblu a domeniului 
viticol pe care-l stăpânea cuplul de mănăstiri Cozia — 
Cotmeana, domeniu ce se întindea între Ștefănești 
(=oamenii din satul lui Ștef) şi până dincolo de hotarul 
satului Călinești. 

Ar mai fi de adăugat la stăpânirile mai vechi ale 
Cotmenei şi averile situate pe teritoriul de azi al județului 
Vâlcea: o „moară la Râmnic, pe care a dăruit-o Dan 
voievod și via tot acolo, dăruită de jupan Budu, după voia 
părintelui domniei mele Radul voievod și curtea pe locul 
Hinăteştilor, pe care a dăruit-o Tatul bisericii”. Remarcăm 
că nucleul vâlcean al stăpânirilor Cotmenei este poate cea 
mai veche parte a domeniului său feudal, cu donaţii de la 
primii ctitori ai locașului (voievozii Radu I și fiul său Dan 
I) și de la un boier de rang, ce poartă titlul de „jupan. 

În sfârșit, mai sunt de amintit și alte averi ale 
Coziei — din care unele localizate chiar în Argeș —, cum ar 
fi: „o moară în hotarul Piteștilor”, dăruită de Mircea însuși; 
„satul Crușia” (neidentificat cu precizie, dar situat — cu 
probabilitate — undeva în zona orașului Pitești), acesta 
fiind donația — pe patul de moarte — a unui boier având 
titlul de „jupan”. 

Tot în apropiere de Pitești sunt concentrate și câteva 
sate pe care voievozii de după Mircea cel Bătrân i le 
atribuie ca fiind danii ale acestuia pentru ctitoria sa de la 
Cozia: Stănceşti, Rădești pe Baţcov, Spinet și Ciocănești, 
precum și Floreni „lângă Broșteni, or. Costești sau 
Viţichești „în orașul Topoloveni“. 

Se poate spune acum, în încheiere, că niciodată 
n-am fi crezut că în cuprinsul celor 30-35 de rânduri de 
text, ce formează „miezul” adevărat al documentului 
analizat (excluzând formulele convenționale de 
introducere și final), am fi putut afla o atât de bogată și 
diversă paletă de informaţii despre locuri, așezări, oameni 
și instituţii, piesele de bază ale istoriei noastre culturale, fie 
ea locală sau naţională. 

